KBC 11: मिड डे मील बनाकर 1500 रुपये कमाने वाली 'खिचड़ी काकू' की बदली किस्मत, जीते इतने करोड़...  
कौन बनेगा करोड़पति में बदली बबीता ताड़े की किस्मत
खिचड़ी काकू से ने किया दर्शकों को प्रेरित
अमिताभ बच्चन ने दिया उनको ये नाम
'कौन बनेगा करोड़पति (Kaun Banega Crorepati)' में कभी भी किस्मत करवट ले सकती है, और ऐसा ही कुछ अमिताभ बच्चन (Amitabh Bachchan) की 'खिचड़ी काकू' यानी बबीता ताड़े के साथ भी हुआ. लेकिन यह भी तय है कि किस्मत के साथ टैलेंट की भी जरूरत होती है. ऐसा ही कुछ बबीता ताड़े के साथ भी हुआ जिन्हें अमिताभ बच्चन (Amitabh Bachchan) ने शो में 'खिचड़ी काकू' का बहुत ही प्यारा सा नाम भी दिया. बबीता ताड़े हॉट सीट पर पहुंचकर कमाल का खेल खेलीं, और उन्होंने बहुत ही समझदारी के साथ सवालों के जवाब दिए. शो से जुड़े सूत्रों के मुताबिक, बबीता ताड़े ने KBC 11 में एक करोड़ रुपये जीते हैं. 
A post shared by Sony Entertainment Television (@sonytvofficial) on Sep 18, 2019 at 4:14am PDT
बबीता के सात करोड़ रुपये तक पहुंचने का सफर काफी इंस्पिरेशनल रहा है. KBC से जुड़े सूत्रों ने बताया कि सभी दर्शकों ने उन्हें एक स्टैंडिंग ओवेशन दिया और 20 मिनट से अधिक समय तक नॉन-स्टॉप ताली बजाते रहे. उनके चेहरे से खुशी के आंसू छलक पड़े, जो यह दिखाता है कि अमरावती की इस विनम्र महिला ने हॉट-सीट पर अपने समय के साथ लाखों दिलों को कैसे छू लिया. 'कौन बनेगा करोड़पति (Kaun Banega Crorepati)' का ये एपिसोड 18-19 सितंबर को सोनी एंटरटेनमेंट टेलीविजन पर आएगा.
'कौन बनेगा करोड़पति (Kaun Banega Crorepati)' में बबीता ताड़े (Babita Tade) की इस जीत को लंबे समय तक याद रखा जाएगा क्योंकि उन्होंने न सिर्फ अपने ख्वाबों को पूरा किया है, बल्कि दिखा दिया है कि अगर जज्बा और इच्छाशक्ति हो तो कोई भी काम असंभव नहीं है. अमरावती की रहने वाली बबीता ताड़े स्कूल के बच्चों के लिए मिड डे मील बनाकर जीविका चलाती हैं, और 1,500 रुपये मासिक कमाती हैं.